Hans beste plassering i NM på ski 2013 ble 10.-plass på femmila på Løten. Han kom på 34.-plass i &lt;a href="Skandinavisk%20Cup%202012/13"&gt;Skandinavisk Cup 2012/13&lt;/a&gt;, og 26.-plass i &lt;a href="Skandinavisk%20Cup%202013/14"&gt;Skandinavisk Cup 2013/14&lt;/a&gt;, der han også fikk sin første pallplassering, med tredjeplass på 20 km klassisk i Otepää. Han representerte Norge i Vinteruniversiaden 2013 i Trentino i Italia, og kom der på åttendeplass på 30 km klassisk og 13.-plass på 10 km fri, og deltok på Norges stafettlag som kom på sjuendeplass på 4 x 10 km stafett. I NM på ski 2014 kom han på 11.-plass på femmila og 17.-plass på 30 km skiathlon. Han deltok i sitt første og siste verdenscuprenn da han gikk femmila i Holmenkollen i mars 2014, der han kom på 27.-plass. Han kom på 63.-plass i &lt;a href="Skandinavisk%20Cup%202014/15"&gt;Skandinavisk Cup 2014/15&lt;/a&gt;, og kom på sjuendeplass på femmila i NM på ski 2015. I Birkebeinerrennet 2015 kom han på 20.-plass.